cyanic-selkie/wikianc huggingface dataset:
Kenneth Høie
Frå mars til og med mai 2012 spelte Høie 11 kampar for Elfsborg, og hadde den høgste redningsprosenten av målvaktene i Allsvenskan i den perioden. 25. juni 2012 presenterte Djurgårdens IF Høie som si nye målvakt, med ei kontrakt på 2,5 år.
Norges Olympiske Museum
Historie
Noregs Olympiske Museum (NOM) vart oppretta 10. mai 1995 av Noregs Idrettsforbund, Lillehammer kommune, Oppland fylkeskommune, Maihaugen, Olympia Utvikling og Troll Park. Museet vart offisielt opna av Kong Harald og Dronning Sonja den 27. november 1997 i Håkons Hall i Olympiaparken på Lillehammer. Museet vart flytta til sin noverande plassering på Maihaugen i 2016.
Museet var opphavleg organisert som ein privat stiftelse. I 2006 vart museet konsolidert med Maihaugen som innebar at Maihaugen fekk driftsansvar for museet og arbeidsgiveransvar for dei tilsette. I samband med konsolideringen endra stiftelsen namn til Noregs Olympiske Samlingar med styrerepresentantar frå Lillehammer kommune, Oppland fylkeskommune og Noregs Idrettsforbund og Olympiske komité.
Museet vert framleis marknadsført under namnet Noregs Olympiske Museum.
Grunehogna
Grunehogna er ei gruppe fjelltoppar 2 nautiske mil nord for Liljequisthorga, sør på Ahlmannryggen i Dronning Maud Land i Antarktis. Dei vart fotograferte frå lufta av Den tredje tyske antarktisekspedisjonen (1938–39) og kartlagde av norske kartografar frå landmålingar og flyfoto av Maudheimekspedisjonen (1949–52) og den norske ekspedisjonen (1958–59).
Ranglerock
Ranglerock er ein årleg musikkfestival på Bryne i Rogaland. Festivalen starta som ein sommarfest i eit forsamlingshus på Hognestad i 2002 der bandet Svendsen Supertruckers skulle spela. I ettertid vart festivalen kalla Hoggstockfestivalen før han i 2006 skifta namn til Ranglerock.
Leiar for festivalen er Bjørn Hagerup Løken. Tingeansvarleg er Hans Bjørnar Tunheim.
Gråhorna
Gråhorna er ei gruppe fjell, 5 nautiske mil vest for Store Svarthorn i Vestre Petermannkjeda i Wohlthatmassivet i Dronning Maud Land i Antarktis. Dei vart oppdaga av Den tredje tyske antarktisekspedisjonen under Alfred Ritscher, 1938–39, som gav dei namnet «Graue Horner». Fjellet vart kartlagd på ny av Den sjette norske antarktisekspedisjonen, 1956–60, som nytta forma Gråhorna. Den norske stavinga er tilrådd av Advisory Committee on Antarctic Names.
Halitt
Halitt eller steinsalt er eit mineral som består av natriumklorid (NaCl). Mineralet krystalliserer oftast i terningar og er fargelaust eller kvitt.
Halitt er vanleg saman med gips, anhydritt, sylvin, kieseritt, carnallitt og fleire andre løyselege salt. Då halitt er lettare enn den omgjevande bergarten, vil saltsedimenta ha ein tendens til å flytte seg oppover i lagrekka og danne saltstokkar eller diapirar, ofte fleire kilometer i diameter. Petroleumsfeller har ofte ein «hatt» av halitt og svovel.
Holsbybrunn
Holsbybrunn er ein svensk tettstad i Vetlanda kommun i Jönköpings län i Småland. I 2005 hadde tettstaden 780 innbyggjarar. Holsbybrunn ligg cirka åtte kilometer aust for Vetlanda.
Bennett Dome
Bennett Dome er ei avrunda snødekt halvøy på sørsida av Beethoven Peninsula på Aleksanderøya i Antarktis. Ho har ei høgd på 460 meter over havet mellom Weberfjorden og Boccherinifjorden. Ho vart fotografert frå lufta av Ronne Antarctic Research Expedition i 1947 og grovt kartlagd frå fotografert av D. Searle frå Falkland Islands Dependencies Survey i 1960. Ho vart grundig kartlagd av United States Geological Survey frå flyfotografi teken av U.S. Navy teken 1967–68 og frå Landsat-bilete frå 1972–73 og vart namngjeven av Advisory Committee on Antarctic Names etter Joseph E. Bennett, leiaren for Polar Coordination and Information Section i National Science Foundation, 1976–86. . Bennett Dome er ei av åtte halvøyar på Aleksanderøya.
Rockstars av Malik Harris
«Rockstars» (norsk omsetjing 'rockestjerner') er ein tysk pop-rap-låt frå 2022 som er skriven og framført av den tyske songaren og låtskrivaren Malik Harris. Songen vart gjeven ut 4. februar 2022 og vann den tyske songtevlinga Germany 12 Points éin månad seinare. Songen var det tyske bidraget til Eurovision Song Contest 2022 i Torino i Italia.
Om songen
Harris skreiv «Rockstars» etter å ha sett ein episode av favorittprogrammet The Office. I episoden seier karakteren Andy Bernard: «Eg skulle ønskje det var ein måte å vite at du er i 'gode, gamle dager' på – før du faktisk har forlate dei». Harris vart så gripen at dette sitatet at han sette seg ned og skreiv songen «Rockstars». Songen handlar om «gode, gamle dagar» i barndomen og oppveksten til artisten, før «vaksenlivets alvor, tvil og tankar» når ein.
Eurovision Song Contest
Nokre veker etter at Harris hadde skrive låten, kom ein kompis av Harris og spurde om han var interessert i å delta i Eurovision Song Contest. Harris tenkte med det same på låten «Rockstars» og meinte denne kunne eigna seg for tevlinga. Han sende songen inn til den tyske ålmennkringkastaren ARD som plukka den ut til å delta i songtevlinga Germany 12 Points, der vinnaren fekk representere Tyskland i Eurovision Song Contest.
I tevlinga fredag 4. mars 2022 vann «Rockstars» etter å ha fått flest poeng frå tv-sjåarane, og dimed vart «Rockstars» det tyske bidraget til finalen i Eurovision Song Contest 2022 i Torino laurdag 14. mai. Der enda songen sist av 25 bidrag, med 6 poeng – alle frå tv-sjåarane.
Holsljunga
Holsljunga er ein svensk tettstad i Svenljunga kommun i Västra Götalands län i landskapet Västergötland. I 2005 hadde tettstaden 258 innbyggjarar.
Loch Morlich
Loch Morlich (skotsk-gælisk Loch Mhùrlaig) er ein innsjø i Badenoch and Strathspey i Highland i Skottland nær Aviemore. Det ligg eit vassportsenter ved innsjøen med høve til kajakkpadling, segling og brettsegling. Her finst òg ein yachtklubb og det går sykkelstiar rundt innsjøen. Innsjøen ligg berre nokre få kilometer frå Aviemore.
Store delar av breidda av innsjøen består av sandstrender. Det er mykje knust glas på strendene, men det kjem ikkje frå uforsiktige turistar, men er spor etter den andre verdskrigen då området kring Loch Morlich vart nytta som kommandoskule. Særleg vart området nytta som treningsområde for norske Kompani Linge, fordi både landskapet og klimaet her likna det ein har i Noreg. Eit minnesmerke for Kompani Linge står utanfor vitjingssenteret Glenmore Forest Park.
Eroica Peninsula
Eroica Peninsula er ei isdekt halvøy som ligg nord for Beethoven Peninsula og Mendelssohnfjorden vest i Aleksanderøya i Antarktis. Enden av halvøya er Kosar Point, heilt vest på halvøya. Ho vart kartlagd frå trimetrogonfotografi teken under Ronne Antarctic Research Expedition, 1947–48, og frå kartlegging av Falkland Islands Dependencies Survey, 1948–50. Ho vart namngjeve av UK Antarctic Place-Names Committee etter Eroica-symfonien til Beethoven, i samband med Beethoven Peninsula. Eroica Peninsula er ei av åtte halvøyar på Aleksanderøya.
Verdscupen i langrenn 1999/Menn
Bjørn Dæhlie frå Noreg vann FIS-pokalen for sjette og siste gong. Han sigra i fem tevlingar og [Mika Myllylä]] frå Finland i fire. Nordmannen Tor Arne Hetland og Mikhail Botvinov, som representerte Austerrike, vann begge to renn kvar. Svenskane Per Elofsson, Mathias Fredriksson og Anders Bergström toppa kvar sitt renn. Det same gjorde norske Espen Bjervig og Thomas Alsgaard, samt Peter Schlickenrider frå Tyskland.
Arisa Matsubara
Arisa Matsubara er ein japansk fotballspelar.
Mire Loch
Mire Loch er ein menneskeskapt innsjø i St Abb's Head i Scottish Borders, om lag ein kilometer frå landsbyen St. Abbs. Innsjøen ligg i eit område eigd av National Trust for Scotland (NTS) og er om lag 600 meter lang og 50 meter på det breiaste.
Historie
Mire Loch var opphavleg eit myrområdet i St. Abbs Head-forkastinga. Forkastinga skilde den harde vulkanske steinen i St. Abbs Head frå dei mjukare sedimentære bergartane i området rundt. Rundt år 1900 valde ein å gjere det myrlendte landskapet om til eit fritidsområde. Det vart bygd ei demning for å skape innsjøen, som vert nytta til fiske og fuglejakt. Det vart òg bygd ein 9-hols golfbane like ved, men denne vart nedlagd for mange år sidan. Ein kan framleis sjå spor etter den gamle banen.
Ob-ugriske språk
Dei ob-ugriske språka, mansisk og khantisk, er ei undergruppe av uralske språk. Tradisjonelt vart dei i lag med ungarsk sett på som den ugriske greina av den finsk-ugriske språkfamilien. Nyare forsking ser på ob-ugrisk som den eine greina av dei uralske språka, nemleg dei ugro-samojediske språka (i lag med ungarsk og samojedisk), der den andre greina er dei finskpermiske språka.
Obugrisk vert i dag snakka i områda mellom Uralfjella og elvene Ob og Irtysj i Russland. Skogane og skogssteppene i det sørlege Uralområdet vert rekna som det opphavlege området for den obugriske språkgruppa. Frå og med for kring 500 år sidan vandra russararane inni Sibir og trengde dei ugrisktalande folka austover til Ob og Irtysj. Visse talarar av ob-ugriska språk fanst igjen vest for Uralfjella fram til så seint som byrjinga av 1900-talet. Sjølv om språka er i slekt med ungarsk er denne slektskapen fjern og dei skil seg radikalt frå kvarandre i fonologi, syntaks og ordforråd. Grunnen til at ideen om ein eigen ugrisk språkfamilie er oppgjeve er framfor alt at det har vore umogleg å rekonstruere eit ugrisk urspråk. Khantisk og mansisk er på andre sida nært i slekt med kvarandre, men dei er ikkje forståelege seg i mellom. Dei ob-ugriske språka vart seinare sterkt influerte av dei tyrkiske språka som blir snakka i nærleiken, særleg av tatarisk. Fram til 1930-talet hadde desse språka ingen skriftlege tradisjonar. Dei vart skriftfesta med det latinske alfabetet i åra fram mot 1937, men frå og med 1937 har variantar av det kyrilliske alfabetet vorte nytta.
Loch Muick
Loch Muick er ein 3,5 km lang innsjø i Aberdeenshire i Skottland. Han får vatn i vest frå Allt an dubh Loch, som renn ned frå Dubh Loch. Utløpet er kjelda til River Muick.
Ein kan sjå mykje forskjellig dyr og fugl rundt vatnet, som ekorn, rådyr og tjeld.
Innsjøen ligg på eigedomen som høyrer til Balmoral Castle og den kongelege hytta Glas-allt Shiel, som vart bygd av dronning Victoria, ligg ved breidda.
Regionen Gießen
{| class="wikitable" align=right <th colspan="2" align=center bgcolor="#ffc0c0">Oversiktskart <td colspan="2" align=center> <th colspan="2" align=center bgcolor="#ffc0c0">Statistikk <TR><TD>Delstat: Hessen <TR><TD>Hovudstad: Gießen <TR><TD>Areal: 5,381 km² <TR><TD>Innbyggjarar: 1,041,271 (2010) <TR><TD>Befolkningstettheit: 194 pr. km² <th colspan="2" align=center bgcolor="#ffc0c0">Kort <td colspan="2" align=center>
Gießen er eit av dei tre administrative distrikta (tysk: regierungsbezirk) i Hessen, Tyskland, som ligg i den senter av delstaten Hessen, og i den senter av Tyskland.
Zoboomafoo
Zoboomafoo var ein USA-amerikansk barne-TV-serie som blei produsert frå 1999 til 2001 for PBS Kids. Serien var meint å læra barn om dyr. Til dette nytta han både ville og tamme dyr og ein «talande» lemur kalla Zoboomafoo, spelt av ein levande lemur (ein Coquerels sifaka) og ei tøydokke. I alt blei det laga 65 episodar, og mange av dei blei seinare vist i reprise.
Hönö
Hönö er ein tettstad og ei øy i Öckerö kommun i Västra Götalands län i landskapet Bohuslän i Sverige. I 2005 hadde tettstaden 5 045 innbyggjarar, den nordvestre delen av øya er naturreservat.
Austin Valley
Austin Valley er ein liten isfyllt dal ved austsida av Avalanche Ridge i Jones Mountains i Antarktis. Han vart kartlagt av ei gruppe frå University of Minnesota, 1960–61 og vart namngjeven av Advisory Committee on Antarctic Names etter Jerry W. Austin, ein flymaskinist of U.S. Navy-skvadron VX-6, a mannskap på pionering flights of LC-47 Dakota-flyet frå Byrd-stasjonen til Eights Coast area i november 1961.
Derocher Peninsula
Derocher Peninsula er ei snødekt halvøy mellom Brahmsfjorden og Mendelssohnfjorden på nordsida av Beethoven Peninsula på Aleksanderøya i Antarktis. Ho vart fotografert frå lufta av Ronne Antarctic Research Expedition, 1947–48, og kartlagd frå bilete av D. Searle frå Falkland Islands Dependencies Survey (FIDS), 1960. Ho vart namngjeve av Advisory Committee on Antarctic Names etter offiser Paul J. Derocher i U.S. Navy som var befalshavande i Antarktis Development Squadron Six (VXE-6), mai 1985 til mai 1986. Derocher Peninsula er ei av åtte halvøyar på Aleksanderøya.
Grytøyrfjellet
Grytøyrfjellet er eit breitt, isdekt fjell, 2695 moh, mellom Flogekenbreen og Stuttflogbreen i Mühlig-Hofmannfjella i Dronning Maud Land i Antarktis. Det vart kartlagd av norske kartografar frå landmålingar og flyfoto av Den sjette norske antarktisekspedisjonen (1956–60) og kalla opp etter B. Grytøyr, ein meteorolog på ekspedisjonen (1956–58).
Pedro Pablo Pichardo
Pedro Pablo Pichardo er ein kubansk-portugisisk tresteghoppar frå Santiago de Cuba som vart olympisk meister i øvinga under dei olympiske leikane i Tokyo i 2021. Tidlegare vann han VM-sølv i 2015 og 2017. Pichardo har ein personleg rekord på 18,06 meter, oppnådd i 2015.
Aktiv
Pichardo hoppa over 17 meter fyrste gongen då han landa på 17,16 meter i eit stemne i Havanna i februar 2013. Fire månader seinare presterte han årsbeste i verda då han same staden nådde 17,69 meter. Under VM-finalen i Moskva august 2013 kom han på andreplass med 17,68 meter, sjanselaus mot franske Teddy Tamgho som hadde sin aller beste dag i tresteg-gropa.
8. mai 2015 i Havanna sletta Picardo den kubanske rekorden til Yoelbi Quesada i tresteg, med 17,94 meter lengde han landsrekorden med 9 cm. Vel ei veke seinare, den 18. mai i Doha flytta han rekorden til 18,06 meter og plasserte seg på tredjeplass på verdsstatistikken i tresteghopp. I verdsmeisterskapen i Beijing vann han ein ny sølvmedalje, grundig slått av Christian Taylor som med sine 18,21 meter presterte livsbeste.
I april 2017 forlet Pichardo det kubanske friidrettslandslaget i Stuttgart og søkte om portugisisk statsborgarskap. Frå august 2019 kunne han tevle internasjonalt for Portugal, enda så på fjerdeplass i Doha-VM. I OL-finalen i Tokyo sommaren 2021 sette han portugisisk rekord med eit hopp på 17,98 meter og vann ein suveren gullmedalje.
Bekstein
Bekstein er ein bergart som består av vulkansk glas danna ved rask avkjøling av ein smeltemasse. Fargen og kjemisk samansetjing varierer, men bekstein inneheld gjerne meir vatn enn den liknande glasaktige bergarten obsidian.
Horda
Horda er ein svensk tettstad i Värnamo kommun i Jönköpings län i Småland. I 2005 hadde tettstaden 364 innbyggjarar.
Gygra
Gygra er eit fjell, 1980 moh, like vest for Risen i Gjelsvikfjella i Dronning Maud Land i Antarktis. Det vart kartlagd frå landmålingar og flyfoto av Den sjette norske antarktisekspedisjonen (1956–60) og namngjeve av dei.
Baby It's You
«Baby It's You» er ein song skriven av Burt Bacharach (musikk), Luther Dixon (som Barney Williams) og Mack David (tekst). Han vart spelt inn av The Shirelles og The Beatles, og vart ein hit for begge. Størst suksess med songen hadde Smith, som tok songen til femteplassen på den amerikanske singellista i 1969.
The Shirelles-versjonen
Songen vart produsert av Luther Dixon. Då han kom som singel i 1961 vart songen særs populær og nådde åttandeplassen på poplista og tredjeplassen på R&B-lista. Han vart sidan gjeven ut på albumet Baby It's You. Vokalarrangementet på denne versjonen påverka mange andre versjonar av songen, mellom anna the Beatles sin versjon. Ei stor endring i songen er endringa frå moll- til durakkordar i versa.
The Beatles-versjonen
The Beatles framførte «Baby It's You» som ein del av konsertane sine frå 1961 til 1963 og spelte han inn for det første albumet, Please Please Me, 11. februar 1963 i lag med «Boys», ein annan song av The Shirelles. Vee-Jay Records hadde med songen på Introducing... The Beatles og Songs, Pictures and Stories of the Fabulous Beatles. Capitol hadde han med på The Early Beatles. The Beatles-versjonen skil seg frå Shirelles-versjonen ved at det andre verset blir repetert i staden for det første.
Eit konsertopptak kom ut på Live at the BBC i 1994. Songen vart gjeven ut på singel i 1995. Singelen nådde sjuandeplassen på singellista i Storbritannia og 67. plass i USA.
Smith-versjonen
Smith sin versjon av songen kom ut på debutalbumet deira, A Group Called Smith. Singelen vart gjeven ut på Dunhill 4206 i 1969. Det var den første og mest populære utgjevinga deira. Songen har eit anna arrangement enn originalen og Beatles-versjonen. Singelen nådde femteplassen på Billboard Hot 100. Smith-versjonen vart nytta i Quentin Tarantino sin Death Proof.
The Carpenters-versjonen
The Carpenters spelte inn ein versjon av «Baby It's You» i 1970 for albumet Close to You. Han vart ikkje gjeven ut som singel, men vart framført i fjernsynsserien deira, Make Your Own Kind of Music i 1971. Han var òg med på det britiske samlealbumet Reflections i 1998 med ein ny miks laga av Richard Carpenter i 1991.
Andre versjonar
Andre artistar som har spelt inn songen er mellom andre:
Oléni
Oléni (gresk Ωλένη) er ein landsby og ein tidlegare kommune i periferieininga Ilía i periferien Vest-Hellas i Hellas. Oléni inngår frå 2011 som ei kommunaleining i kommunen Pýrgos.
Ved folketeljinga i 2011 hadde kommunaleininga Oléni 5 815 innbyggjarar, medan tettstaden med same namn hadde 509 innbyggjarar.
Harris Peninsula
Harris Peninsula is ei av åtte halvøyar på Aleksanderøya.
Guelph
Guelph (uttalt ) er ein by i Ontario i Canada. Ved folketeljinga i 2021 hadde han 143,740 innbyggarar. Byen ligg om lag 100 km vest for Toronto, og er administrativt senter i Wellington County.
Byen er bygd på det tradisjonelle landet til Mississaugas of the Credit First Nation. Urfolk livnærte seg i området så tidleg som for 11,000 år sidan. Folkegruppa kjend som attawandaron budde her i langhus og dyrka mais her. I 1784 kjøpte den britiske krona eit landområde som omfatta dagens Guelph frå mississaugafolk for rundt 1,180 pund.
Apricot Stone
«Apricot Stone» (engelsk for Aprikosstein, armensk «Ծիրանի Կորիզ») var det armenske bidraget i Eurovision Song Contest 2010, framført på engelsk av Eva Rivas.
Eurovision Song Contest 2010
Songen starta som nummer to i den andre semifinalen, etter Litauen med «Eastern European Funk» av InCulto og før Israel med «Milim» av Harel Skaat. Bidraget fekk tolv poeng frå Israel og Kypros, ti poeng frå Nederland, Romania og Georgia, åtte poeng frå Ukraina og Bulgaria, fem poeng frå Sverige, fire poeng frå Tyrkia, tre poeng frå Sveits og eitt poeng frå Litauen. Armenia fekk til saman 83 poeng og enda på sjetteplass av totalt 17 bidrag. Dei gjekk dimed vidare til finalen. Hadde ein berre nytta telefonrøystar hadde bidraget fått 90 poeng og enda på sjetteplass og hadde ein berre nytta juryrøystar hadde bidraget fått 84 poeng og enda på femteplass. Songen starta som nummer 21 i finalen, etter Russland med «Lost and Forgotten» av Peter Nalitch and Friends og før Tyskland med «Satellite» av Lena. Bidraget fekk tolv poeng frå Russland, Israel og Nederland, ti poeng frå Georgia, åtte poeng frå Spania og Bulgaria, sju poeng frå Kypros, Belgia, Hellas og Tyskland, seks poeng frå Moldova, Tyrkia, Ukraina, Frankrike og Romania, fem poeng frå Kviterussland og Polen, fire poeng frå Slovakia og Makedonia og eitt poeng frå Serbia, Latvia og Sverige. Armenia fekk til saman 141 poeng og enda på sjuandeplass av totalt 25 bidrag. Hadde ein berre nytta telefonrøystar hadde bidraget fått 166 poeng og enda på fjerdeplass og hadde ein berre nytta juryrøystar hadde bidraget fått 116 poeng og enda på tiandeplass.
Harmonisk gjennomsnitt
Harmonisk gjennomsnitt er eit sentralitetsmål for ei talrekkje og er gjeven ved:
Aritmetisk og geometrisk gjennomsnitt er to andre typar gjennomsnitt.
Royal Astronomical Society
Royal Astronomical Society (RAS) er eit lærd selskap i Storbritannia grunnlagt i 1820. Det har som føremål å fremja studiet av astronomiske og geofysiske vitskapar. Selskapet organiserer vitskaplege konferansar i hovudkvarteret sitt i London og i resten av landet, vedlikeheld eit vitskapleg bibliotek med relevans for astronomiske, geofysiske og relaterte emne, deler ut prisar og legat og representerer Storbritannia nasjonalt og internasjonalt innnanfor forskingsområda i faget. Det har hovudkontor i Burlington House i London ved Piccadilly.
Selskapet står for utgjevinga av fleire vitskaplege tidsskrift, i samarbeid med Wiley-Blackwell Publishing:
Samisk museumslag
Samisk Museumslag (nordsamisk Sámi Museasearvi) er ein organisasjon for samiske museum og andre museum med samiske samlingar i Noreg. Laget blei oppretta den 16. november 1989 ved eit møte i Tana, og kom etter ein inaktiv periode i fast drift etter det nasjonale museumsmøtet i Kirkenes 1995.
Laget var fyrst ein sjølvstendig organisasjon, men gjekk frå 1. januar 2007 inn som ein seksjon i Norges Museumsforbund.
Medlemmer
I 2011 hadde laget desse medlemmene (nokre av desse er seinare blitt slått saman til større einingar):
Filmkritikerprisen
Filmkritikerprisen vart skipa av Norsk Filmkritikerlag den 9. juni 1948. Fram til 1997 vart han tildelt ein fagperson som hadde utmerkt seg. Frå og med 1997 vert han utdelt til beste norske langfilm i førre kalenderår, og det er regissøren som mottek prisen. I tillegg er det mogleg å framheva spesielle fagfunksjonar i høve med filmen. Laget deler ikkje ut prisen dersom det ikkje finn ein verdig vinnar.
Thorbjørn Svenssen
Ole Thorbjørn «Klippen» Svenssen var ein norsk fotballspelar frå Sandefjord.
Karriere
Svenssen spelte midtstoppar på banen, og spelte for Sandefjord Ballklubb heile karrieren sin, frå 1945 - 1964. I 1947 vart han med på det norske herrelandslaget i fotball, og han skulle spela 104 A-landskampar totalt fram til 1962. I 93 av desse var han kaptein på laget. Då Svenssen spelte sin landskamp nr. 100 i 1961, var engelske Billy Wright den einaste andre spelaren i verda som hadde oppnådd det same. Svenssen var æresmedlem i Sandefjord BK.
Svenssen døydde i januar 2011 på Nygård sykehjem i Sandefjord.
Horn i Östergötland
Horn er ein svensk tettstad i Kinda kommun i Östergötlands län i Östergötland. I år 2005 hadde tettstaden 547 innbyggjarar.
Riko Ueki
Riko Ueki er ein japansk fotballspelar.
Russ Savakus
Russ Savakus er ein USA-amerikansk bassist (både elektrisk bass og kontrabass), fiolinist og songar. Savakus spelte med mange forskjellige artistar i og rundt vise- og folkrockmiljøet i New York i 1960-åra. Tidlegare hadde han vore ein del av rytmeseksjonen for The Les Elgart swing band.
I følgje Michael Bloomfield, som møtte Savakus på ei Bob Dylan-innspeling: «Dei hadde ein bassist, ein veldig kjekk kar, Russ Savakus. Det var første gongen han spelte elektrisk bass og han var nervøs for det. Ingen forstod noko som helst.» Dylan valde likevel å erstatte Savakus på turné.
Diskografi
Songar og plater han har spelt på er mellom andre:
Lazarus Fuchs
Lazarus Immanuel Fuchs var ein tysk matematikar.
Han etterfølgde Karl Weierstrass som professor i Berlin i 1884. Han arbeidde hovudsakleg med differensiallikningar og funksjonsteori, og er kjend for fuchsiske grupper.
Regionen Kassel
{| class="wikitable" align=right <th colspan="2" align=center bgcolor="#ffc0c0">Oversiktskart <td colspan="2" align=center> <th colspan="2" align=center bgcolor="#ffc0c0">Statistikk <TR><TD>Delstat: Hessen <TR><TD>Hovudstad: Kassel <TR><TD>Areal: 8,289 km² <TR><TD>Innbyggjarar: 1,220,247 (2010) <TR><TD>Befolkningstettheit: 147 pr. km² <th colspan="2" align=center bgcolor="#ffc0c0">Kort <td colspan="2" align=center>
Kassel er eit av dei tre administrative distrikta (tysk: regierungsbezirk) i Hessen, Tyskland, som ligg i den nordlege delen av delstaten Hessen, i Midt-Tyskland.
Absolutely Live av Rod Stewart
Absolutely Live er eit konsertalbum av musikaren Rod Stewart. Det kom ut som ein dobbel LP i 1982. CD-versjonen som kom noko seinare kom utan «The Great Pretender» og «Guess I'll Always Love You» for å få plass til alt på ein enkel CD.
Fred Mollin
Fred Mollin er ein USA-amerikansk og kanadisk plateprodusent, musikar, film- og TV-komponist, musikalsk leiar og låtskrivar. Han har produsert innspelingar for Jimmy Webb, Johnny Mathis, Billy Ray Cyrus, Lamont Dozier og America, og har komponert musikk for Beverly Hills, 90210, Friday the 13th (filmar og fjernsyn), Forever Knight, Hard Copy og mange fleire. Mollin vart kjent tidleg i karrieren ved å vera medprodusent (saman med Matthew McCauley) for den internasjonale hitten til Dan Hills, «Sometimes When We Touch» i 1977.
Som artist har han skrive og produsert musikk til ei rekkje barnealbum, mellom anna Disney: Lullaby Album: Instrumental Favorites For Baby, som nådde sjetteplassen den 26. januar 2001 på Billboards Kid Album-lista; og Disney's Princess Lullaby Album, som nådde 23. plassen den 25. oktober 2002 (Billboard). Han skapte musikkgruppa Fred Mollin and the Blue Sea Band, og komponerte og produserte album som Finding Nemo-Ocean Favorites, Lightning McQueen's Fast tracks og andre, hovudsakleg gitt ut på Disney/Pixar.
Tinto Vallis
Tinto Vallis er ein 190 kilometer lang bylgjete dal på Mars. Han vart truleg danna for 3,7 millardar år sidan og munnar ut i krateret Palos.
Habermehltoppen
Habermehltoppen (tysk Habermehlgipfel) er ein fjelltopp på 2945 moh, 4,5 km sør for Gessnertind nordaust i Mühlig-Hofmannfjella i Dronning Maud Land i Antarktis. Det vart oppdaga av Den tredje tyske antarktisekspedisjonen (1938–1939), leia av kaptein Alfred Ritscher, og kalla opp etter Richard Habermehl, direktøren i Deutscher Wetterdienst. Det vart kartlagd på ny frå flyfoto tekne av Den sjette norske antarktisekspedisjonen, 1958–59.
Paradise Is Here
«Paradise Is Here» er ein song skriven av Paul Brady og gjeven ut på albumet hans Primitive Dance i 1987. Songen vart òg spelt inn av Tina Turner for albumet hennar Break Every Rule, og Cher for det 21. albumet hennar It's a Man's World.
Tina Turner-versjonen
Tina Turner-versjonen vart produsert av Mark Knopfler frå Dire Straits og gjeven ut i 1986 på albumet Break Every Rule. Han vart òg gjeven ut på singel i Europa og selde greitt i Storbritannia. I staden for ein remix, inneheld 12"-singelen ein sju og eit halvt minutt lang versjon frå verdsturneen til Turner, der songen var eit av ekstranummera. Eit alternativ og forkorta konsertopptak vart seinare siste sporet på konsertalbumet Tina Live in Europe i 1988.
Musikkvideo
Den offisielle musikkvideoen for songen vart regissert av Andy Morahan.
Cher-versjonen
«Paradise Is Here» var dena ndre nordamerikanske singelen til den amerikanske songaren Cher frå albumet It's a Man's World. Han vart gjeven ut 3. desember 1996 på Reprise Records. Songen nådde ikkje US Hot 100, men vart ein hit på på club-lista i USA, der han nådde 11. plassen. Cher framførte songen på The RuPaul Show i 1996.
Versjonar
US CD maxi-single (9 43759-2)
US 12" vinyl promo (0-43759)
US 12" vinyl promo white label (0-43759)
Same track listing as the US 12" vinyl promo.
Havnebanen
Havnebanen i Oslo var ein 2,2 km lang, einspora og ikkje elektrifisert jernbane mellom godsstasjonen for Oslo Østbanestasjon og godsstasjonen for Oslo Vestbanestasjon.
Banen vart opna 13. november 1907, og var det einaste jarnbanesambandet mellom dei to stasjonane. Vestbanestasjonen var den opphavlege endestasjonen for Drammenbanen fram til Oslotunnelen vart bygd, stasjonen vart lagt ned, og Drammensbanen på strekninga frå Skøyen i retning av stasjonen vart omgjort til Skøyen–Filipstadlinja, med godslinje til kaiene på Filipstad, og oppstallings- og vedlikehaldsområde for lokaltog på mellom anna det gamle godsstasjonsarealet.
Havnebanen var hovudsakleg ein bane for kipptog, godstog i rute mellom dei to godsstasjonane og vart berre sporadisk nytta til persontransport. Desse toga vart kalla «østbanekippen» eller «vestbanekippen», etter som. Godstoga vart i mange år ført fram av små damplokomotiv, skiftelokomotiv, seinare med disellokomotiv av type Di 2. Toget gjekk under namnet «maleren» på grunn av larmen frå diesellokomotivet.
Då Oslotunnelen opna i 1980 og godstoga tok til å nytte denne tunnelen, vart hamnebanen til lita nytte og lagt ned same året. Mesteparten av sporet vart fjerna i 1983.
Kipptoga over Havnebanen var eit kjent innslag i bybildet, ettersom toget blokkerte biltrafikken idet det passerte Rådhusplassen. Der toga kryssa og blokkerte all biltrafikk på den tidlegare så sterkt trafikkerte Rådhusplassen, og elles kryssa gater, skulle det gå ein mann med raudt flagg framfor lokomotivet for å varsle bilistane og stogge trafikken, samstundes som lokomotivføraren skulle varsle trafikantane med ei klokke på lokomotivet.
Godstoget over Rådhusplassen vart nytta i handlinga i to Olsenbanden-filmar.
No er delar av traseen forbi festningsmurane gjort om til park, der òg minnesmerket for jødane som vart deportert under andre verdskrig er plassert.
Kristian Mustad
Kristian Mauritz Mustad var ein norsk sakførar og stortingsmann frå Vardal i Oppland. Ole Mustad var far hans.
Mustad vart student frå Lillehammer skole i 1866 og cand. jur. i 1872. Han var frå 1881 overrettssakførar i Aurdal, sidan i Vardal. I årevis var han medlem av heradsstyret.
Han var stortingsrepresentant for Kristians amt frå 1883 til 1894. Heile tida var han medlem av Lagtinget. Attåt var han 1883-85 medlem av justiskomiteen, 1886-88 av justiskomite nr 2, samt 1889-94 sekretær i justiskomiteen. Mustad var i 1883-84 medlem av riksretten mot Selmer-ministeriet. Også medlem av vitnekomiteen til riksretten.
Bergmynteslekta
Origanum-artar er mat for larver av somme sommarfuglartar (Lepidoptera), derimellom Coleophora albitarsella (ein sekkmøll-art).
Pesce Peninsula
Pesce Peninsula er ei brei snødekt halvøy som ligg mellom Rameaufjorden og Verdifjorden på nordsida av Beethoven Peninsula, sørvest på Aleksanderøya i Antarktis. Dykeman Point er det einaste neset på Pesce Peninsula heilt nord på halvøya. Ho vart fotografert frå lufta av Ronne Antarctic Research Expedition (RARE), 1947–48, og kartlagd frå bilete av D. Searle frå Falkland Islands Dependencies Survey (FIDS), 1960. Ho vart namngjeve av Advisory Committee on Antarctic Names (US-ACAN) etter offiser Victor L. Pesce i U.S. Navy som var befalshavande, U.S. Navy Antarctic Development Squadron Six (VXE-6), frå mai 1980 til mai 1981. Pesce Peninsula er ei av åtte halvøyar på Aleksanderøya.
Bergmynteslekta
Artar
I Noreg er det registrert to artar i slekta:
Peace Corps
Peace Corps er eit amerikansk føderalt frivilligheitsprogram oppretta 1. mars 1961. Føremålet til programmet er å gje teknisk assistanse, hjelpa menneske i utlandet å forstå amerikansk kultur, og hjelpa amerikanarar til å forstå kulturane i andre land. Arbeidet er hovudsakleg relatert til sosial og økonomisk utvikling. Kvar deltakar, ein Peace Corps-frivillig, er ein amerikansk borgar, typisk med ein collegegrad, som arbeider utanlands for ein periode på to år etter opplæringa på tre månader.
Benitoitt
Benitoitt er eit sjeldant mineral som dannar vene blå krystall innvokst i natrolitt frå ein førekomst i San Benito County i California i USA. Det kan av og til fasetterast. Mineralet krystalliserer trigonalt og er eit barium-titan-silikat, BaTiSi3O9.
Det vart først skildra i 1907 av George D. Louderback, som gav det namn etter han fann mineralet nær kjelda til San Benito River.
Monteverdi Peninsula
Monteverdi Peninsula er ei stor isdekt halvøy som ligg mellom Bach isbrem og George VI Sound, og den sørlegaste delen av Aleksanderøya i Antarktis. Nordsida av Monteverdi Peninsula er omgjeve av Bach isbrem, ein stor isbrem mellom Monteverdi Peninsula frå Beethoven Peninsula. Fauréfjorden ligg på sørsida av halvøya, fylt av is som kjem frå nærliggande George VI isbrem og George VI Sound. Sørsida av halvøya vart først sett og kartlagd av Finn Rønne og Carl Eklund i United States Antarctic Service, 1939–41, som reiste langs George VI Sound. Ho vart kartlagd frå flyfotografi teken av Ronne Antarctic Research Expedition, 1947–48, og frå landmålingar av Falkland Islands Dependencies Survey, 1948-50. Ho vart namngjeve av United Kingdom Antarctic Place-Names Committee etter den italienske komponisten Claudio Monteverdi, 1568-1643. Monteverdi Peninsula er ei av åtte halvøyar på Aleksanderøya.
Horred
Horred er ein svensk tettstad i Marks kommun i Västra Götalands län i landskapet Västergötland. I 2005 hadde tettstaden 1 245 innbyggjarar.
Engsmelle
Engsmelle (Silene vulgaris) er ein fleirårig urt i nellikfamilien. Han er utbreidd i Europa, Asia og Nord-Afrika. Planta er kring 40 cm høg, snau og kålgrøn. Ho har Opprett mangeblomstra stengel. Blomen har innbøygde begertenner og kronblad berre med to små bulkar på sida. Engsmella har seks rette kapseltenner. Ho blømer kring juni månad. Planta veks i eng og vert rekna som ugras. Ho er anleg over det meste av Noreg, men sjeldan lengst i nord. Ho hår opp på setrane, og er funnen opp til 1330 m i Oppdal.
Karátoula
Karátoula (gresk Καράτουλα) er ein landsby i periferieininga Ilía i periferien Vest-Hellas i Hellas. Karátoula var hovudsete i den tidlegare kommunen Oléni, som no er ei kommunaleining i kommunen Pýrgos.
Horndal
Horndal er ein svensk tettstad i Avesta kommun i Dalarnas län i landskapet Dalarna. I 2005 hadde tettstaden 1 127 innbyggjarar. Horndal ligg cirka 20 kilometer nordaust for Avesta.
Bell Valley
Bell Valley er ein liten, hovudsakleg isfri dal som ligg sør for Urban Point i Enterprise Hills i Heritage Range. Han vart namngjeven av geolog-gruppa frå University of Minnesota etter Bell-helikopteret som gruppa nytta til utforsking av området i 1963–64.
Jakob Steiner
Jakob Steiner var ein sveitsisk matematikar som hovudsakleg arbeidde med geometri.
Han var ei tid knytt til skulen til Heinrich Pestalozzi og var frå 1834 professor i Berlin. Saman med Niels Henrik Abel var han medarbeidar i journalen til August Leopold Crelle, og er særleg kjend for den grunnleggande innsatsen i syntetisk geometri.
Hädrichberg
Hädrichberg er eit fjell, 2885 moh, som ligg aust i Håhellerskarvet i Mühlig-Hofmannfjella i Dronning Maud Land i Antarktis. Namnet «Hädrichberg», etter prokuristen i tidlegare Deutsche Luft Hansa, vart nytta i området av Den tredje tyske antarktisekspedisjonen (1938–39) under Alfred Ritscher. Samsvaret mellom dette namnet og denne toppen kan vere tilfeldig, men er tilrådd for internasjonal einskap og for å halde på det historiske namnet.
Røyken kyrkje
Røyken kyrkje er ei langkyrkje i Asker kommune i Viken fylke. Kyrkja vert gjerne datert til 1229. Sakristiet nord for koret er frå 1937 og våpenhuset i vest frå 1938.
Kyrkja har gamalt inventar: Døypefonten er frå mellomalderen og altarrtavle og preikestol frå 1600-talet. Det finst òg gamle gjenstandar frå kyrkja i Drammens Museum.
Nordvest for kyrkja står eit bårehus frå 1973, og prestegarden ligg sørvest for kyrkjegarden.
Stavanger Preserving Co.
Stavanger Preserving Co. var ein hermetikkprodusent i Stavanger frå 1873 til 1981. Firmaet vart internasjonalt kjent for sin røykte brisling i olje.
Stavanger Preserving Co. var den fyrste hermtikkfabrikken i Stavanger. Han vart starta av fire sentrale maktpersonar i byen; skipsreiar Knud Knudsen, byfogd Henrik Finne, kjøpmann Lars Berentsen og grosserar George W. Groom. Den fyrste fabrikken vart bygt på ei tomt i Øvre Strandgate i Stavanger.
I 1879 stod Stavanger Preserving Co. for ei nyvinning som skulle få store ringverknader og gjere Stavanger til sjølve hermetikkbyen i Noreg. Ein lukkast då å røyke den norske brislingen og leggje han ned i olje. Dette gav støyten til ein svært omfattande eksportindustri i mange tiår framover.
Stavanger Preserving Co. A/S var Noregs eldste hermetikkfirma då det i 1981, etter lengre tids nedgang for hermetikkindustrien, vart slått saman med dei andre gjenverande norske sardinprodusentane til konsernet Norway Foods Ltd., med hovudkontor i Stavanger.
Hörnefors
Hörnefors er ein tettstad i Umeå kommun i Västerbottens län i landskapet Västerbotten i Sverige. I 2005 hadde tettstaden 2 573 innbyggjarar. Hörnefors ligg cirka tretti kilometer sørvest for Umeå.
Hortlax
Hortlax er ein svensk tettstad i Piteå kommun i Norrbottens län i landskapet Norrbotten. I 2005 hadde tettstaden 1 247 innbyggjarar.
Hålisrimen
Hålisrimen er eit fjell, 2655 moh, som ligg 2 nautiske mil nordvest for Hålisstonga i Holtedahlfjella i Dronning Maud Land i Antarktis. Det vart kartlagd av norske kartografar frå landmålingar og flyfoto av Den sjette norske antarktisekspedisjonen (1956–60).
Shostakovich Peninsula
Shostakovich Peninsula er ei isdekt halvøy som ligg nord for Stravinskyfjorden og strekkjer seg ut i Bach isbrem sør på Aleksanderøya i Antarktis. Halvøya vart først kartlagd av Directorate of Overseas Surveys frå satellittbilete av Antarktis frå U.S. National Aeronautics og Space Administration i samarbeid med U.S. Geological Survey. Ho vart namngjeve av United Kingdom Antarctic Place-Names Committee etter Dimitri Sjostakovitsj, ein russisk komponist (1906-1975). Shostakovich Peninsula er ei av åtte halvøyar på Aleksanderøya.
James Joseph Sylvester
James Joseph Sylvester var ein engelsk matematikar. Han medverka til matriseteori, invariansteori, talteori og kombinatorikk. Han spelte ei leiande rolle i amerikansk matematikk på siste halvdel av 1800-talet som professor ved Johns Hopkins University og som grunnleggar av American Journal of Mathematics. Då han døydde var han professor ved Oxford.
Bykommune i Israel
Ein bykommune (hebraisk עִירִיָּה, Iriya) er det offisielle namnet på ein by i Israel.
Hoting
Hoting er ein svensk tettstad i Strömsunds kommun i Jämtlands län i landskapet Ångermanland. I 2005 hadde tettstaden 749 innbyggjarar. Hoting ligg cirka femti kilometer nordaust for Strömsund.
Bykommune i Israel
Kommunestatus vert gjeven av innanriksministeren til ein kommune, vanlegvis ein lokal kommune som har meir enn 20 000 innbyggjarar og har ein urban karakter, og med sonar som er utpeikt som bustadområde, handelsområde og industriområde.
Borgarmeisteren i ein by og medlemmane i byrådet vert valde for femårsperiodar.
Skeise-VM 1986 for kvinner
Verdsmeisterskapen på skeiser 1986 for kvinner fann stad i Haag i Nederland helga 8. og 9. februar 1986. 34 utøvarar frå 18 land deltok i stemnet, av dei einast ein frå Noreg. Meisterskapen i firkamp bestod av dei fire øvingane 500 m, 1500 m, 3 000 m og 5 000 meter.
Karin Enke frå Aust-Tyskland fekk bestetid på dei tre fyrste distansane og vart verdsmeister framom tittelforsvarar Andrea Ehrig-Mitscherlich som sigra på den avsluttande 5 000-meteren.
Skeise-VM 1986
Dato: 8./9. februar 1986
<br style="clear:both;" />
Sarangi
Sarangi {{devanagari सारंगी, nastaliq سارنگی) er eit korthalsa strykeinstrument frå Sør-Asia som blir brukt til å spela hindustanimusikk og rajasthansk folkemusikk.
Resonansboksen til ein sarangi er som regel laga av Toona-tre trekt med geiteskinn. Instrumentet som blir brukt i dag har vanlegvis 3 melodistrengar (som oftast tarmstrengar), ein bordun og vanlegvis 36 resonansstrengar av messing, stål eller begge metalla. Folkemusikkinstrumentet har færre resonansstrengar. Dei frisvingande strengane tar opp vibrasjonar frå melodistrengane og svinger med. Melodistrengane ligg i eit ytre lag, medan resonansstrengane er plasserte nærare kroppen og ikkje blir rørt av bogen. Bogen er laga av hestehår.
Ein har tradisjonelt brukt sarangi til å akkompagnera song, dans eller begge. Ram Narayan er ein kjend sarangiutøvar som har popularisert sarangi som eit soloinstrument.
Bentonitt
Bentonitt er ein leirbergart som er danna ved omdanning av vulkansk oske og tuff. Består vesentleg av leirmineralet montmorillonitt. Det vert mellom anna nytta til avfarging og regenerering av oljer og feitt. Bentonitt blir òg brukt som vernekolloid. Ei modifisert form av bentonitt blir mellom anna brukt i målingar for å oppnå spesielle flyteeigenskapar, som tiksotropi. Verdsproduksjonen ligg på 10 mill. tonn i året, med USA, Russland og Hellas som viktige produsentland. Det er kalla opp etter Benton-formasjonen i Montana i USA.
I Noreg finst bentonitt i lag frå ordovicium, truleg danna ved innleiring av vulkansk oske frå store utbrot i fjerntliggande område.
Bentley Subglacial Trench
Bentley Subglacial Trench er ei omfattande grop under isen i Marie Byrd Land i Vest-Antarktis. Ho ligg 2555 meter under havnivå og er det lågaste punktet på jordoverflata som ikkje er dekt av havet, sjølv om ho er dekt av is. Folk flest reknar ikkje dette som det lågastliggande punktet på jorda, sidan det omfattande isdekket i røydna gjer gropa til underjordisk. I tillegg ville området ha lagt under vatn om isen smelta. Gropa dekkjer eit område som er omtrent like stort som Mexico.
Gropa vart namngjeven i 1961 etter Charles R. Bentley som var ein geofysikar som leia fleire forskingsekspedisjonar i Vest-Antarktis i 1957-59 som førte til oppdaginga av gropa.
Hn/Lyse
Lyse eller tran er ei olja som vert vunni ut av fisk, serleg fiskelivr, eller kvalspìk. Ho hev lange tradisjonar i Noreg som lampeolja, ofte i kolor, eller til å impregnera lêr. Lyse hev òg vore nytta i måling og verki som laga detta var difor bygde nær fiskedistrikti. Tvo av desse er Grip og Gjøco på Nordmøre.
Utvinning
Upphavleg kunde lyse koma frå ei rekkja dyr, millom anna kval, sel eller rossmål, ved å bræda eller koka ut spìklaget. Den vanlegaste kjelda er torsk og lyset er frå gamalt utvunne ved å setja store kjer med livr ute i soli. Etter kvart som livri rotnar skil lyset seg ut og flyt upp til yta. Det øvste laget er gult på lìt og med mild smak, medan korgen, eller botnfallet, er brunt med vond smak og lukt. Korgen hev vore nytta til å smyrja lunnane utanfyre naust, sidan han er tjukkare en det finare lyset. Sildelyse vert utvunne med koking, liksom med kvalspìk.
Lyse som lækjeråd
Lyse som lækjeråd, ofte kalla medisintran (gjenom dansk frå lågtysk trân), er eit finare lyse med friskare smak. Dette vert laga med ein nyare metode for utvinning, der ein vermer livri med eim. Detta held so fram i 20 minutt til det når 70 grader celsius. Det var apotekaren Peter Möller som innførde denne metoden.
Som lækjeråd er lyset teke som kosttilskot og er rikt på A-vitamin, D-vitamin og umetta feittsyror. Mest av alt er det omega 3-feittsyror ein fær frå lyset. Som ei fylgja er lyse sét på som eit sunt tilskot til kosten og er endå eitt av få naturlege kjeldor til D-vitamin.
Det vart selt 1,6 millionar flaskor med lyse i 2009.
James Stirling
James Stirling var ein skotsk matematikar.
Han fortsette arbeida til Isaac Newton på fleire område. Det mest kjende verket hans er Methodus differentialis (1730). Fleire matematiske omgrep er kalla opp etter han, som stirlingtala og Stirling-approksimasjonen.
Slemmestad kyrkje
Slemmestad kyrkje er ei langkyrkje frå 1935 i Asker kommune i Viken fylke. Kyrkja vart utvida mot aust med sal for kyrkjelyden og andre rom, og ho var utvida også i 1978 og 2010.
Det er ikkje kyrkjegard ved kyrkja. Gravlunden i Slemmestad er ved kapellet, lengre sør.
London Science Museum
Science Museum i London er eit stort museum for naturvitskap og teknologi ved Exhibition Road i South Kensington i London. Det blei oppretta i 1857 og er i dag ein av dei største turistattraksjonane i London med 2,7 millioner vitjande årleg.
Som andre offentleg finansierte nasjonale museum i Storbritannia er vitskapsmuseet gratis å vitja, men midlertidige utstillingar kan ha tilgangsavgift. Museet er ein del av Science Museum Group (SMG) etter å ha blitt slått saman med Vitskaps- og industrimuseet i Manchester i 2012.
Museet blei grunnlagd i 1857 med Bennet Woodcroft som leiar. Samlinga blei gjeven av Royal Society of Arts og overskotslageret til Verdsutstillinga i London i 1851. I byrjinga var det del av South Kensington Museum saman med Victoria and Albert Museum, men det blei skild ut som Museum of Patents i 1858 og Patent Office Museum i 1863. I 1865 fekk den vitskaplege og teknologiske samlinga sitt noverande namn, medan kunstsamlinga blei overført til Victoria and Albert. Patent Office Museum fortsette som ei eiga eining til 1909, då det blei innlemma i Science Museum.
Museet har meir enn 300 000 gjenstander i samlinga, med flere berømte utstillingsobjekt som Stephenson-lokomotiva The Rocket, Puffing Billy, den første jetmotoren, ein rekonstruksjon av Francis Crick og James Watson sin DNA-modell, nokre av dei eldste bevarte dampmaskinane, eit fungerende eksemplar av Charles Babbage sin Difference engine og den første prototypen på titusenårsklokka Clock of the Long Now. Henry Wellcome si medisinhistoriske samling høyrer også til her.
I tillegg til museumsdriften er Science Museum ein internasjonalt anerkjent forskingsinstitusjon. Biblioteket var fram til 1960-åra nasjonalbibliotek for naturvitskap, medisin og teknologi Storbritannia. Det blir drive saman med biblioteket til Imperial College London.
I'll Never Fall in Love Again
«I'll Never Fall in Love Again» er ein popsong av Burt Bacharach med tekst av Hal David. Han vart opphavleg skriven i 1968 for musikalen Promises, Promises, og vart raskt ein av dei mest kjende Bacharach/David-songane. Han vart introdusert i showet av Jerry Orbach og Jill O'Hara. Han vart nominert til Grammy-prisen for årets song i 1969. Ein versjon med songarane i studio vart gjeven ut som singel under Burt Bacharach sitt namn i 1969 og selde moderat.
«I'll Never Fall in Love Again» vart ein hit for Bobbie Gentry då han nådde førsteplassen på UK Singles Chart i Storbritannia i oktober 1969. I januar 1970 nådde han sjetteplassen på Billboard Hot 100 og toppen av Easy Listening-lista for Dionne Warwick. Warwick-versjonen var arrangert og produsert av Burt Bacharach og spelt inn i 1969 med Gary Chester på trommer. Denne nådde tredjeplasse på den kanadiske singellista og vart ein internasjonal millionseljar. Albumet til Warwick med same namn inneheld singelen som vann Grammy-prisen i 1971 for beste kvinnelege popsong. Versjonen til Ella Fitzgerald vart ein mindre hit i september 1969. Det var òg den bestseljande singelen til det skotske bandet Deacon Blue, som nådde andreplassen på UK Singles Chart i 1990.
Andre versjonar
Utanom versjonane nemnde over er songen blitt spelt av mange andre artistar, mellom andre:
Hydrotermal sirkulasjon
Hydrotermal sirkulasjon er namnet på ein geologisk prosess der varmt vatn sirkulerer i sprekkar og gangar i berggrunnen. Ordet hydrotermal kjem frå gresk, der hydros tyder vatn og thermos tyder varme. Hydrotermal aktivitet er vanleg ved vulkansk aktivitet, men kan òg finnast andre stader som ved metamorfose. Geysirar og såkalla «skorsteinar» (black smokers) som ein finn på havbotnen og som spyr ut varmt vatn, får krafta si frå hydrotermal aktivitet.
Utfelling av mineral i hydrotermale gangar
Vatnet i desse systema inneheld oppløyste mineral og kan variere frå å vere lunke til å halde ein temperatur på fleire hundre grader. Frå desse løysingane vert det utfelt mineral. Både trykk, kjemi og varme regulerer denne prosessen. Mange malmar og industrimineral er danna under slike tilhøve. Til og med sølvførekomstane på Kongsberg er danna ved hydrotermal aktivitet.
James Hopwood Jeans
Sir James Hopwood Jeans var ein engelsk fysikar, astronom og matematikar.
Av dei mange kjende bøkene hans finn ein mellom andre The Mysterious Universe (1930), The Stars in their Courses (1931, norsk omsetjing Det store univers), Through Space and Time (1934) og Physics and Philosophy (1942).
Hålisstonga
Hålisstonga er eit fjell, 2780 moh, ved sørenden av Holtedahlfjella i Dronning Maud Land i Antarktis. Det vart kartlagd og namngjeve av norske kartografar frå landmålingar og flyfoto av Den sjette norske antarktisekspedisjonen (1956–60).